המכון הישראלי לפסיכואנליזה

2022-2021 סמסטר א'

**מלאני קליין – מושגי יסוד**

ד"ר מירב רוט

בשל האופן האינטואיטיבי בו הסיקה קליין את מסקנותיה התיאורטיות מן המפגשים הקליניים שלה עם הילדים הקטנים ועם המבוגרים שפגשה, מהווה כל מושג שלה הכלאה של קליניקה ותיאוריה שמנהירות ומפרות זו את זו באופן שאינו ניתן להתרה. כל מושג הוא מנוף קליני רב עוצמה, והבנתו לעומק תורמת רבות להקשבה ולטכניקה הקליניות.

בסמינר נבחן לעומק מושגי יסוד בחשיבה הקלייניאנית דרך קריאה בכתבי קליין עצמה. כל מושג ייבחן, ראשית, דרך אופן המשגתו אצל מלאני קליין עצמה, ושנית, דרך התבוננות באופן בו מתגלם המושג בוינייטה קלינית שתובא על ידי המשתתפים, על מנת להוריד את התיאוריה אל הקליניקה ולנסות להבין כיצד עובדים עם כל מושג ומפרשים את מופעיו דרך יחסי ההעברה, שהם במוקד העבודה הקלייניאנית.

המושגים שייבחנו הינם: העולם הפנימי; הפנטסיה הלא מודעת; חרדה; התפתחות החשיבה ויצירת הסמלים; דחף החיים, אהבה ותיקון; העמדות (פרנואידית-סכיזואידית ודיפרסיבית); הזדהות השלכתית; האדיפוס המוקדם; דחף המוות, שנאה וצרות עין; העברה.

**לקראת הסמינר**, אתם מוזמנים לקרוא את שני המבואות – אחד בפתח כל כרך – לספרי  *מלאני קליין – כתבים נבחרים* *א*' ו-*ב*' שיצאו בהוצאת תולעת ספרים.

**רשימת הקריאה:**

קליין, מ. (1926). העקרונות הפסיכולוגיים של אנליזה מוקדמת. *מלאני קליין – כתבים נבחרים, כרך א'*, בעריכת י. דורבן, הוצאת תולעת ספרים, תל-אביב, 2003, עמ' 41-52.

קליין, מ. (1930). החשיבות של יצירת סמלים בהתפתחות האני*.* *מלאני קליין – כתבים נבחרים, כרך ב'*, בעריכת י. דורבן ומ. רוט, הוצאת תולעת ספרים, תל-אביב, 2012, עמ' 83-106.

קליין, מ. (1937). אהבה, אשמה ותיקון. *מלאני קליין – כתבים נבחרים, כרך א'*, בעריכת י. דורבן, הוצאת תולעת ספרים, תל-אביב, 2003, עמ' 53-93.

קליין, מ. (1940).אבל ביחס למצבים מאניים דיפרסיביים*. מלאני קליין – כתבים נבחרים, כרך א'*, בעריכת י. דורבן, הוצאת תולעת ספרים, תל-אביב, 2003, עמ' 94-121.

קליין, מ. (1946).הערות לכמה מנגנונים סכיזואידיים*. מלאני קליין – כתבים נבחרים, כרך א'*, בעריכת י. דורבן, הוצאת תולעת ספרים, תל-אביב, 2003, עמ' 177-203.

קליין, מ. (1945). התסביך האדיפלי לנוכח החרדות המוקדמות. *מלאני קליין – כתבים נבחרים, כרך א'*, בעריכת י. דורבן, הוצאת תולעת ספרים, תל-אביב, 2003, עמ' 122-174.

קליין, מ. (1957). צרות עין והכרת תודה. *מלאני קליין – כתבים נבחרים, כרך א'*, בעריכת י. דורבן, הוצאת תולעת ספרים, תל-אביב, 2003, עמ' 241-304.

קליין, מ. (1963). על תחושת הבדידות*.* *מלאני קליין – כתבים נבחרים, כרך ב'*, בעריכת י. דורבן ומ. רוט, הוצאת תולעת ספרים, תל-אביב, 2012, עמ' 297-322.

קריאה מהנה,

מצפה להתראות אתכם בקרוב,

ד"ר מירב רוט.